**Svetový deň vody 2023**

**Regionálny úrad verejného zdravotníctva so sídlom v Dolnom Kubíne** sa ako každoročne aj tento rok zapája do aktivít Svetového dňa vody so zámerom zabezpečiť osvetu, vzdelávanie a prístup verejnosti k informáciám o pitnej vode, ako jednej z najdôležitejších súčasti života človeka.

Pri tejto príležitosti dňa **22.03.2023 /streda/** budúodborní pracovníci oddelenia hygieny životného prostredia v  čase  **od 8.00 do 13.00 hod.**  poskytovať všetkým záujemcom **osobne** na adrese: Nemocničná 12 Dolný Kubín /prízemie č. dverí 11, 12 a 13 / alebo telefonicky na telefónnych číslach: 043/5504822, 043/5504823 a  0915 468 180, **konzultácie a odborné poradenstvo** v oblasti zdravotnej bezpečnosti pitnej vody, kvality pitnej vody z verejných vodovodov, individuálnych studní ako aj **orientačné vyšetrenie prinesenej vzorky pitnej vody** /najmä individuálne vodné zdroje/. Priamo na mieste budú orientačne stanovené dva ukazovatele **dusitany** a **dusičnan**y pomocou testovacích indikátorových prúžkov.

**Ak máte záujem v rámci Svetového dňa vody 2023 o bezplatné orientačné vyšetrenie vzoriek vôd z individuálneho zdroja pitnej vody (studne) v ukazovateľoch dusičnany a dusitany, postupujte nasledovne:**

* voda – **minimálne 0,2 litra** - musí byť odobratá do **čistej PET fľaše od neochutenej minerálnej vody, v ktorej nebolo nič skladované,**
* pred odobratím vzorky vodu dostatočne **odpustite aspoň na dve – tri minúty**, aby sa prepláchlo vodovodné potrubie a odpustila voda, ktorá sa nachádzala v potrubí,
* fľašu dostatočne prepláchnite odoberanou vodou, naplňte ju vzorkou a uzavrite,
* fľašu označte štítkom s údajmi o odbernom mieste – **uveďte, či ide o kopanú alebo vŕtanú studňu a uveďte adresu**, na ktorej sa nachádza,
* prineste vzorku vody na vyšetrenie čo najskôr po odbere vody do budovy ÚVZ SR alebo príslušného RÚVZ



Hygiena životného prostredia a zdravia

Nemocničná 12

026 01 Dolný Kubín

telefón: 043/5504822, 043/5504830, 043/5504834 a 0915468180

e-mail: dk.baranovicova@uvzsr.sk, dk.hzp@uvzsr.sk